DTCENT เซ็นเอ็มโอยู “iTIC” ร่วมพัฒนาคุณภาพข้อมูลจราจร
DTCENT เซ็น MOU มูลนิธิศูนย์ข้อมูลจราจรอัจฉริยะไทย เพื่อร่วมพัฒนาคุณภาพข้อมูลจราจรให้มีความถูกต้อง แม่นยำ ทันต่อสถานการณ์มากยิ่งขึ้น และช่วยลดปัญหาการจราจรเพิ่มความปลอดภัยบนท้องถนน
DTCENT เซ็น MOU มูลนิธิศูนย์ข้อมูลจราจรอัจฉริยะไทย เพื่อร่วมพัฒนาคุณภาพข้อมูลจราจรให้มีความถูกต้อง แม่นยำ ทันต่อสถานการณ์มากยิ่งขึ้น และช่วยลดปัญหาการจราจรเพิ่มความปลอดภัยบนท้องถนน
27 ต.ค. 2565

นายทศพล คุณะเพิ่มศิริ ประธานเจ้าหน้าที่บริหาร และกรรมการผู้จัดการใหญ่ บริษัท ดี.ที.ซี. เอ็นเตอร์ไพรส์ จำกัด (มหาชน) หรือ DTCENT และนายนินนาท ไชยธีรภิญโญ ประธานมูลนิธิศูนย์ข้อมูลจราจรอัจฉริยะไทย ร่วมลงนามบันทึกข้อตกลง (MOU) ว่าด้วยความร่วมมือแลกเปลี่ยนข้อมูลการเดินทางกับมูลนิธิศูนย์ข้อมูลจราจรอัจฉริยะไทย เพื่อร่วมพัฒนาคุณภาพข้อมูลจราจรให้มีความถูกต้อง แม่นยำ ทันต่อสถานการณ์มากยิ่งขึ้น และช่วยลดปัญหาการจราจร เพิ่มความปลอดภัยบนท้องถนน ตลอดจนพัฒนาระบบโลจิสติกส์ของประเทศให้ได้ประสิทธิภาพสูงสุด ซึ่ง DTCENT มีความรู้ มีความเชี่ยวชาญและประสบการณ์ในระบบติดตามยานพาหนะด้วยดาวเทียม GPS Tracking รวมถึง ระบบเทเลเมติกส์สำหรับยานพาหนะและซอฟต์แวร์ในการบริหารงานขนส่งอย่างครบวงจร